Carl Djerassi
Store norske leksikon,Realfag,Kjemi,Kjemiens historie
Carl Djerassi var en kjemiker fra USA og er kjent som en av opphavspersonene bak p-pillen. Djerassi arbeidet med organisk syntese, særlig innen området steroidkjemi, og var i mange år knyttet til legemiddelfirmaet Syntex. Fra 1960 var han professor ved Stanford University.
Carl Djerassi spilte en viktig rolle for utviklingen av p-pillen gjennom sine syntetiske og strukturkjemiske arbeider. I senere år forlot han kjemien og gikk over til kunstnerisk virksomhet, blant annet som forfatter av romaner og teaterstykker. Han publiserte også flere verk om den politiske og samfunnsmessige betydningen av prevensjonsmidler og sine egne vitenskapelige funn. Les mer i Store norske leksikon p-piller